31. ΠΡΟΕΔΡΙΚΟ ΔΙΑΤΑΓΜΑ υπ' αριθ. 29 της 14 Ιαν./13 Φεβρ. 1986 (ΦΕΚ Α' 12) Οργανωτικές διατάξεις Ταμείου Συντάξεων Προσωπικού Εφημερίδων Αθηνών και Θεσσαλονίκης. Έχοντας υπόψη: 1.Τις διατάξεις: α)Του άρθρ. 24 παρ. 5 του Νόμ. 1558/1985 "Κυβέρνηση και Κυβερνητικά όργανα" (ΦΕΚ 137/Α/1985). β)Του Π.Δ. 303/1984 "Οργανισμός Υπουργείου Κοιν. Ασφαλίσεων" (ΦΕΚ 110/Α/84). γ)Την αριθ. 8257/1985 απόφαση "Ανάθεση αρμοδιοτήτων στον Υφυπουργό Προεδρίας της Κυβέρνησης Μιλτιάδη Παπαϊωάννου" (ΦΕΚ 492/Β/ 1985). 2.Τη γνώμη του Δ.Σ. του Ταμείου Συντάξεων Προσωπικού Εφημερίδων Αθηνών και Θεσ/νίκης που διατυπώθηκε στις 847/19.5.83 και 948/23.5.85 συνεδριάσεις του. 3.Τη γνωμοδότηση του Συμβουλίου της Επικρατείας 825/1985 μετά από πρόταση των Υπουργών Υγείας, Πρόνοιας και Κοιν. Ασφαλίσεων, Οικονομικών και Υφυπουργού Προεδρίας της Κυβέρνησης, αποφασίζουμε: Διάρθρωση υπηρεσιών Άρθρ.1.-Οι υπηρεσίες του Ταμείου Συντάξεων Προσωπικού Εφημερίδων Αθηνών και Θεσ/νίκης, αποτελούν Διεύθυνση που συγκροτείται ως εξής: α)Τμήμα Ασφάλισης β)Τμήμα Παροχών γ)Τμήμα Διοικητικού - Λογιστικού και δ)Γραφείο Νομικών Υποθέσεων, υπαγόμενο στο Τμήμα Διοικητικού - Λογιστικού. Αρμοδιότητες Διεύθυνσης Άρθρ.2.-Οι αρμοδιότητες της Διεύθυνσης ανάγονται στα πιο κάτω θέματα που κατανέμονται μεταξύ των Τμημάτων και Γραφείων αυτής ως εξής: α)Τμήμα Ασφάλισης. Επιμέλεια για την ασφάλιση των υπαγόμενων στην ασφάλιση του Ταμείου Προσώπων. Μέριμνα για τη λήψη των αναγκαίων μέτρων για την είσπραξη των οφειλόμενων εισφορών και προσθέτων τελών. Τήρηση των ασφαλιστικών λογαριασμών των ασφαλισμένων. Λήψη αποφάσεων για την υπαγωγή στην ασφάλιση, την εξαίρεση απ' αυτή, την ασφάλιση κατ' εξαίρεση, την προαιρετική συνέχιση της ασφάλισης και την επιστροφή εισφορών, κατά τις ισχύουσες διατάξεις. Αναγνώριση ως συντάξιμου, του χρόνου στρατιωτικής υπηρεσίας, του χρόνου επιδότησης, λόγω ανεργίας και του χρόνου υπηρεσίας στο Δημόσιο και σε Ν.Π.Δ.Δ. β)Τμήμα Παροχών. Έκδοση αποφάσεων για τη χορήγηση των προβλεπόμενων παροχών του Ταμείου, τήρηση ατομικών φακέλων των συνταξιούχων και παροχή των απαιτούμενων κάθε φορά στοιχείων στην Τράπεζα για την πληρωμή των συντάξεων και των επιδομάτων ανεργίας. Μέριμνα για την παρακράτηση κάθε οφειλής από τις καταβαλλόμενες συντάξεις. Ενημέρωση του Τμήματος Οικονομικού για κάθε μεταβολή που αφορά τους συνταξιούχους και τους επιδοτούμενους άνεργους. Λήψη απόφασης για τη χορήγηση των παροχών την παροχή ασφαλιστικών στοιχείων σε άλλους φορείς για εφαρμογή του Ν.Δ. 4202/61, την παραπομπή ασφαλισμένων και συνταξιούχων στις υγειονομικές επιτροπές του ΙΚΑ και την καταβολή στο ΙΚΑ, της δαπάνης για την εξέταση από τις πιο πάνω υγειονομικές επιτροπές. γ)Τμήμα Διοικητικού - Λογιστικού. Τήρηση και ενημέρωση των λογιστικών βιβλίων του Ταμείου και γενικά η ενέργεια της λογιστικής υπηρεσίας του Ταμείου, σύμφωνα με τις κείμενες διατάξεις, Κατάρτιση του προϋπολογισμού των εσόδων και εξόδων του Ταμείου και του ετήσιου ισολογισμού και απολογισμού. Ενέργεια των εισπράξεων των πληρωμών των πάσης φύσης δαπανών και παροχών αυτού. Διαχείριση κάθε δαπάνης καθώς και εκκαθάριση αποδοχών και γενικά αποζημιώσεων προσωπικού. Μέριμνα για την προμήθεια κάθε μηχανήματος, υλικού εφοδίου, ή άλλου περιουσιακού στοιχείου της υπηρεσίας καθώς και για την στέγασή της. Λήψη απόφασης για τη μεταφορά χρημάτων από την Εθνική Τράπεζα στην Τράπεζα Ελλάδος καθώς και τη μεταφορά από την Τράπεζα της Ελλάδος, στο λογαριασμό του Ταμείου στην Εθνική Τράπεζα μόνο των χρημάτων που απαιτούνται κάθε φορά για την καταβολή των παροχών. Λήψη απόφασης για τη μεταφορά των περισσευμάτων των ειδικών λογαριασμών, που λειτουργούν στο Ταμείο, στο Γενικό Λογαριασμό. Λήψη απόφασης για την απόδοση στους ασφαλιστικούς Οργανισμούς των υποχρεώσεων του Ταμείου από την εφαρμογή του Ν.Δ. 4202/61. Χειρισμός όλων των θεμάτων υπηρεσιακής κατάστασης του προσωπικού του Ταμείου. Διακίνηση της αλληλογραφίας. Τήρηση πρωτοκόλλου και γενικού αρχείου. Αναπαραγωγή πάσης φύσεως εγγράφων. Τήρηση στατιστικών στοιχείων του Ταμείου. Μέριμνα για τη βεβαίωση του γνήσιου της υπογραφής του προσωπικού και των πολιτών. Βεβαίωση από τον Προϊστάμενο της Γραμματείας ή το νόμιμο αναπληρωτή του της ακρίβειας αντιγράφων, φωτογραφιών ή φωτοτυπιών των εγγράφων, ύστερα από αν παραλαβή τους με το επιδεικνυόμενο σχετικό πρωτότυπο ή ακριβές αντίγραφο. Μέριμνα για τη σύσταση πάγιας προκαταβολής χαρτοσήμου και λοιπών ενσήμων καθώς και εντύπων υπεύθυνων δηλώσεων, για την εξυπηρέτηση των πολιτών. Μέριμνα για τη φύλαξη και καθαρισμό του καταστήματος της υπηρεσίας. Μέριμνα για την κατάρτιση και εφαρμογή προγραμμάτων εκπαίδευσης προσωπικού στα πλαίσια της ισχύουσας κάθε φορά νομοθεσίας. Μέριμνα για τη λειτουργία του Τηλεφωνικού Κέντρου του Ταμείου. (Μετά τη σελ. 818,30(γ) Σελ. 818,301 Τεύχος Θ33-Σελ. 133 Ταμείο Συντάξεων Προσ/κού Εφημερίδων Αθηνών και Θεσ/κης(ΤΣΠΕΑΘ) 39.Ι.α.31 233 δ)Γραφείο Νομικών Υποθέσεων του Τμήματος Διοικητικού - Λογιστικού. Επιμέλεια και χειρισμός νομικών, δικαστικών και φορολογικών υποθέσεων. Γνωμοδότηση για κάθε θέμα που παραπέμπεται σ' αυτό από το Δ.Σ. του Ταμείου ή τον Διευθυντή. Διάρθρωση θέσεων Άρθρ.3.-Οι θέσεις του προσωπικού του Ταμείου Συντάξεων Προσωπικού Εφημερίδων Αθηνών και Θεσ/νίκης που προβλέπονται από την 42696/2001/ 1965), απόφαση του Υπουργού Εργασίας (ΦΕΚ 377/Β/1965, το Β.Δ. 154/1966 (ΦΕΚ 35/Α/1966), την περιπτ. 18 της Ε4/642/74 κοινής υπουργικής απόφασης (ΦΕΚ 187/74 τ. Β'), το Β.Δ. 59/70 (ΦΕΚ 17/70 τ. Α') και το Π.Δ. 112/85 (ΦΕΚ 34/Α/85) διαρθρώνονται ως εξής: Κλάδος ΑΤ1 Διοικητικού - Λογιστικού. Μία θέση με βαθμούς 3ο-2ο.   2 θέσεις με βαθμούς 5ο-4ο.   4 θέσεις με βαθμούς 8ο-6ο. Κλάδος ΜΕ1 Διοικητικού Λογιστικού. Μία θέση με βαθμούς 5ο-4ο.  5 θέσεις με βαθμούς 10ο-6ο. Κλάδος ΣΕ1 Κλητήρων - Χειριστών Πολυγράφου Θυρωρών. Μία θέση με βαθμούς 12ο-7ο. ΠΡΟΣΩΠΙΚΟ ΜΕ ΕΜΜΙΣΘΗ ΕΝΤΟΛΗ Μία θέση δικηγόρου. Προσόντα διορισμού Άρθρ.4.-Τα τυπικά προσόντα διορισμού στον εισαγωγικό βαθμό κάθε κλάδου καθώς και πρόσληψης στη θέση με έμμισθη εντολή, ορίζονται τα εξής: α)Για τις θέσεις του Κλάδου ΑΤ1 Διοικητικού Λογιστικού, πτυχίο οποιουδήποτε τμήματος Νομικής Σχολής, ημεδαπού Πανεπιστημίου ή της Ανώτατης Σχολής Οικονομικών και Εμπορικών Επιστημών ή Ανώτατης Βιομηχανικής Σχολής ή της Παντείου Ανώτατης Σχολής Πολιτικών Επιστημών ή ισότιμο πτυχίο αντίστοιχης ειδικότητας Σχολής της αλλοδαπής. β)Για τις θέσεις του Κλάδου ΜΕ1 Διοικητικού Λογιστικού, απολυτήριο Λυκείου ή εξαταξίου Γυμνασίου ή άλλου ισότιμου σχολείου. γ)Για τις θέσεις του Κλάδου ΣΕ1 Κλητήρων Χειριστών Πολυγράφου - Θυρωρών, απολυτήριο Δημοτικού Σχολείου. δ)Για τη θέση του δικηγόρου: Άδεια άσκησης Δικηγορίας στον Άρειο Πάγο. Σελ. 818,302 Τεύχος Θ33 - Σελ. 134 Προϊστάμενοι Υπηρεσιών Άρθρ.5.-1.Στη Διεύθυνση προΐσταται ο υπάλληλος 3ου-2ου βαθμού του Κλάδου ΑΤ1 Διοικητικού Λογιστικού, ο οποίος υπογράφει όλα τα έγγραφα του Ταμείου, με τον Πρόεδρο δε του Δ.Σ. και τον Προϊστάμενο του Τμήματος Οικονομικού, τις επιταγές, τα εντάλματα πληρωμών και τις μισθοδοτικές καταστάσεις. Ο Δ/ντής εισηγείται στο Διοικητικό Συμβούλιο, τα θέματα για τα οποία αυτό, είναι αρμόδιο να αποφασίζει. Κατά των αποφάσεων του Διευθυντή, μπορεί να ασκηθεί ένσταση από καθένα που έχει έννομο συμφέρον ενώπιον του Δ.Σ. εντός ανατρεπτικής προθεσμίας τριών μηνών που θ' αρχίζει από την κοινοποίηση της απόφασης. 2.Στα Τμήματα Ασφάλισης και Παροχών, προΐστανται υπάλληλοι με βαθμούς 5ο-4ο του Κλάδου ΑΤΙ Διοικητικού-Λογιστικού, ενώ στο Τμήμα Διοικητικού-Λογιστικού, προΐσταται υπάλληλος με βαθμούς 5ο-4ο του Κλάδου ΜΕ1 Διοικητικού Λογιστικού. 3.Στο Γραφείο Νομικών Υποθέσεων του Τμήματος Διοικητικού Λογιστικού, προΐσταται ο δικηγόρος. Αναπλήρωση προϊσταμένων Άρθρ.6.-1.Τον Προϊστάμενο της Διεύθυνσης όταν ελλείπει, απουσιάζει ή κωλύεται, αναπληρώνει ο κατά βαθμό ανώτερος και μεταξύ ισοβάθμων, ο αρχαιότερος υπάλληλος του Ταμείου με βαθμούς 5ο4ο του Κλάδου ΑΤ1 Διοικητικού - Λογιστικού. 2.Τους Προϊσταμένους των Τμημάτων όταν ελλείπουν, απουσιάζουν ή κωλύονται, αναπληρώνει ο κατά βαθμό ανώτερος και μεταξύ ισοβάθμων, ο αρχαιότερος υπάλληλος του Τμήματος ή Γραφείου, κατά τις διατάξεις περί προβαδίσματος του άρθρ. 31 του Νόμ. 434/76. Καταργούμενες διατάξεις Άρθρ.7.-Από τη δημοσίευση του παρόντος, καταργούνται οι διατάξεις της 42696/2001/1965 (ΦΕΚ 377/Β/65) απόφασης του Υπουργού Εργασίας, το Β.Δ. 154/1966 (ΦΕΚ 35/Α/1966), το Β.Δ. 59/70 (ΦΕΚ 17/70 τ. Α'), η περίπτ. 18 της Ε4/642/74 κοινής υπουργικής απόφασης (ΦΕΚ Β/187), το Π.Δ. 112/85 (ΦΕΚ 34/85 τ. Α'), καθώς και οι λοιπές διατάξεις που αφορούν θέματα που ρυθμίζονται από τις διατάξεις του παρόντος. 39.Ι.α.31 Ταμείο Συντάξεων Προσ/κού Εφημερίδων Αθηνών και Θεσ/κης(ΤΣΠΕΑΘ) 234 